CELEX: 52007PC0752
Language: el
Date: 2007-11-26
Title: Πρόταση Απόφαση του Συμβουλίου με την οποία επιτρέπεται στο Ηνωμένο Βασίλειο να συνεχίσει την εφαρμογή μέτρου παρέκκλισης από το άρθρο 26 παράγραφος 1 στοιχείο α) και τα άρθρα 168 και 169 της οδηγίας 2006/112/ΕΚ σχετικά με το κοινό σύστημα φόρου προστιθέμενης αξίας (Το κείμενο στην αγγλική γλώσσα είναι το μόνο αυθεντικό)

Σημαντική ανακοίνωση νομικού περιεχομένου

|

52007PC0752

	[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |Βρυξέλλες, 26.11.2007COM(2007) 752 τελικόΠρότασηΑΠΟΦΑΣΗ ΤΟΥ ΣΥΜΒΟΥΛΙΟΥμε την οποία επιτρέπεται στο Ηνωμένο Βασίλειο να συνεχίσει την εφαρμογή μέτρου παρέκκλισης από το άρθρο 26 παράγραφος 1 στοιχείο α) και τα άρθρα 168 και 169 της οδηγίας 2006/112/ΕΚ σχετικά με το κοινό σύστημα φόρου προστιθέμενης αξίας (Το κείμενο στην αγγλική γλώσσα είναι το μόνο αυθεντικό)(υποβληθείσα από την Επιτροπή)ΑΙΤΙΟΛΟΓΙΚΗ ΕΚΘΕΣΗΠλαίσιο της πρότασης |110 | Αιτιολόγηση και στόχοι της πρότασης Σύμφωνα με το άρθρο 395 παράγραφος 1 της οδηγίας 2006/112/ΕΚ της 28ης Νοεμβρίου 2006 σχετικά με το κοινό σύστημα φόρου προστιθεμένης αξίας (ΦΠΑ), το Συμβούλιο, αποφασίζοντας ομόφωνα μετά από πρόταση της Επιτροπής, μπορεί να επιτρέπει σε κάθε κράτος μέλος να εφαρμόζει ειδικά μέτρα παρέκκλισης από τις διατάξεις της εν λόγω οδηγίας για λόγους απλούστευσης της διαδικασίας είσπραξης του ΦΠΑ ή για λόγους πρόληψης ορισμένων τύπων φοροδιαφυγής ή φοροαποφυγής. Με επιστολή που καταχωρήθηκε στη Γενική Γραμματεία της Επιτροπής στις 5 Φεβρουαρίου 2007, το Ηνωμένο Βασίλειο ζήτησε την άδεια να συνεχίσει να εφαρμόζει ένα μέτρο παρέκκλισης για το οποίο του είχε αρχικά χορηγηθεί η άδεια με την απόφαση 95/252/ΕΚ της 29ης Ιουνίου 1995 και στη συνέχεια με την απόφαση του Συμβουλίου 98/198/ΕΚ της 9ης Μαρτίου 1998 (όπως τροποποιήθηκε). Σύμφωνα με το άρθρο 395 παράγραφος 2 της οδηγίας 2006/112/ΕΚ, η Επιτροπή ενημέρωσε τα άλλα κράτη μέλη με επιστολή της 15ης Οκτωβρίου 2007, σχετικά με το αίτημα του Ηνωμένου Βασιλείου. Η Επιτροπή, με επιστολή με ημερομηνία τη 17η Οκτωβρίου, ενημέρωσε το Ηνωμένο Βασίλειο ότι είχε λάβει όλες τις πληροφορίες που είναι απαραίτητες για την εκτίμηση του αιτήματος. |120 | Γενικό πλαίσιο Οι προαναφερθείσες αποφάσεις του Συμβουλίου επιτρέπουν στο Ηνωμένο Βασίλειο να εφαρμόζει περιορισμό του δικαιώματος έκπτωσης σε 50% του ΦΠΑ επί των εισροών στο πλαίσιο της μίσθωσης ή της χρηματοδοτικής μίσθωσης επιβατικών αυτοκινήτων που χρησιμοποιούνται από υποκείμενους στον φόρο τόσο για επιχειρηματικούς, όσο και ιδιωτικούς σκοπούς και, συγχρόνως, να μην θεωρεί την ιδιωτική χρήση των εν λόγω αυτοκινήτων εκ μέρους υποκείμενων στον φόρο ως παροχή υπηρεσιών εξ επαχθούς αιτίας. Με την παρέκκλιση αυτή δεν υπάρχει ανάγκη για τον μισθωτή ή τον μισθωτή χρηματοδοτικής μίσθωσης να τηρεί στοιχεία σχετικά με τον προσδιορισμό των χιλιομετρικών αποστάσεων που διανύονται από κάθε ένα από τα εν λόγω αυτοκίνητα και να υπολογίζει τον ΦΠΑ όταν πρόκειται για ιδιωτική χρήση. Για τον λόγο αυτό, η παρέκκλιση πρέπει να θεωρηθεί αποκλειστικά ως μέτρο απλούστευσης. Η παρέκκλιση έχει ανανεωθεί πολλές φορές και πρόκειται να λήξει στις 31 Δεκεμβρίου 2007. Κατά κανόνα, οι παρεκκλίσεις χορηγούνται για περιορισμένο χρονικό διάστημα ούτως ώστε να μπορεί να αξιολογηθεί κατά πόσο το ειδικό μέτρο είναι κατάλληλο και αποτελεσματικό. Σχετικά με αυτό, η Επιτροπή εννοεί ότι, βάσει των πληροφοριών που είναι διαθέσιμες, η κατά 50% κατανομή μεταξύ επιχειρηματικής και ιδιωτικής χρήσης (ή για άλλους σκοπούς ξένους προς την επιχείρηση, υπό την έννοια του άρθρου 26 παράγραφος 1 στοιχείο α) της οδηγίας 2006/112/ΕΚ) απεικονίζει γενική επιχειρηματική και ιδιωτική χρήση των αυτοκινήτων από υποκείμενους στον φόρο στο πλαίσιο μίσθωσης ή χρηματοδοτικής μίσθωσης στο Ηνωμένο Βασίλειο. Για τον λόγο αυτό, τα πραγματικά και νομικά στοιχεία τα οποία αιτιολογούν την αρχική παρέκκλιση εξακολουθούν να ισχύουν. Ωστόσο, στις 29 Οκτωβρίου 2004, η Επιτροπή υπέβαλε πρόταση για απόφαση του Συμβουλίου που περιλαμβάνει μια εναρμόνιση των κατηγοριών των δαπανών για τις οποίες τα κράτη μέλη δύνανται να εφαρμόζουν εξαιρέσεις του δικαιώματος έκπτωσης του ΦΠΑ (τη λεγόμενη πρόταση απλοποίησης όσον αφορά τον ΦΠΑ (COM(2004)728 τελικό)). Επειδή οι δαπάνες όσον αφορά τα μηχανοκίνητα αυτοκίνητα περιλαμβάνονται στην εν λόγω πρόταση, οποιαδήποτε παράταση της περιόδου ισχύος δεν πρέπει να υπερβαίνει την υιοθέτηση και τη θέση σε ισχύ της προτεινόμενης οδηγίας. Η παρέκκλιση δεν πρέπει για κανένα λόγο να υπερβαίνει την 31η Δεκεμβρίου 2010 στην περίπτωση που δεν έχει τεθεί σε εφαρμογή η προτεινόμενη οδηγία μέχρι την εν λόγω ημερομηνία, ώστε να μπορεί να γίνει αξιολόγηση για το κατά πόσο ο περιορισμός σε 50% απεικονίζει ακόμα, κατά τρόπο λογικό και αποδεκτό, τη συνολική κατανομή μεταξύ επιχειρηματικής και ιδιωτικής χρήσης. |130 | Ισχύουσες διατάξεις στον τομέα της πρότασης Η απόφαση του Συμβουλίου 98/198/ΕΚ της 9ης Μαρτίου 1998, η οποία επιτρέπει στο Ηνωμένο Βασίλειο να παρατείνει την εφαρμογή του μέτρου κατά παρέκκλιση από τα άρθρα 6 και 17 της έκτης οδηγίας του Συμβουλίου (77/388/ΕΟΚ) για την εναρμόνιση των νομοθεσιών των κρατών μελών των σχετικών με τους φόρους κύκλου εργασιών (ΕΕ L 76 της 13.3.1998, σ. 31). Η απόφαση τροποποιήθηκε από την απόφαση του Συμβουλίου 99/79/ΕΚ της 18ης Ιανουαρίου 1999 (ΕΕ L 27 της 2.2.1999, σ. 22), την απόφαση του Συμβουλίου 2000/747/ΕΚ της 27ης Νοεμβρίου 2000 (ΕΕ L 302 της 1.12.2000, σ. 63), την απόφαση του Συμβουλίου 2003/909/ΕΚ της 22ας Δεκεμβρίου 2003 (ΕΕ L 342 της 30.12.2003, σ. 49) και την απόφαση του Συμβουλίου 2004/855/ΕΚ της 7ης Δεκεμβρίου 2004 (ΕΕ L 369 της 16.12.2004, σ. 61). Το άρθρο 176 της οδηγίας 2006/112/ΕΚ ορίζει ότι το Συμβούλιο καθορίζει τις δαπάνες για τις οποίες δεν παρέχεται δικαίωμα έκπτωσης του ΦΠΑ. Έως τότε, τα κράτη μέλη δύνανται να διατηρούν τις εξαιρέσεις που υπήρχαν την 1η Ιανουαρίου 1979. Συνεπώς, υπάρχει ένας αριθμός διατάξεων «αναστολής» που περιορίζουν το δικαίωμα έκπτωσης όσον αφορά τα μηχανοκίνητα οχήματα. |141 | Συνοχή με άλλες πολιτικές και στόχους της Ένωσης Δεν εφαρμόζεται. |Διαβουλεύσεις με τα ενδιαφερόμενα μέρη και εκτίμηση των επιπτώσεων |Διαβουλεύσεις με τα ενδιαφερόμενα μέρη |219 | Άνευ αντικειμένου. |Προσφυγή στη γνώμη εμπειρογνωμόνων |229 | Δεν υπήρξε ανάγκη προσφυγής σε εξωτερικούς εμπειρογνώμονες. |230 | Εκτίμηση των επιπτώσεων Η πρόταση απόφασης αποβλέπει στη χρονική παράταση ενός μέτρου απλοποίησης, χάρη στο οποίο δεν υπάρχει η ανάγκη για τον υποκείμενο στον φόρο να τηρεί στοιχεία και να υπολογίζει τον ΦΠΑ για τις χιλιομετρικές αποστάσεις που διανύονται για ιδιωτικούς σκοπούς με αυτοκίνητα που κινούνται από μια επιχείρηση και, συνεπώς, έχει δυνητικά θετικές οικονομικές επιπτώσεις. Ωστόσο, λόγω του περιορισμένου στόχου της παρέκκλισης και της περιορισμένης χρονικά εφαρμογής της, οι επιπτώσεις θα είναι οπωσδήποτε περιορισμένες. Επιπλέον, το μέτρο είναι παρόμοιο, όσον αφορά την προσέγγιση, με εκείνο που εισάγεται στην πρόταση της Επιτροπής, που περιλαμβάνεται στο έγγραφο COM(2004) 728 τελικό, το οποίο ορίζει κανόνες για τις μορφές των δαπανών που δύνανται να υπόκεινται σε περιορισμό του δικαιώματος προς έκπτωση. |Νομικά στοιχεία της πρότασης |305 | Συνοπτική παρουσίαση της προτεινόμενης δράσης Σκοπός της πρότασης είναι να επιτραπεί στο Ηνωμένο Βασίλειο να συνεχίσει να εφαρμόζει μέτρο παρέκκλισης από την οδηγία 2006/112/ΕΚ όσον αφορά τον περιορισμό του δικαιώματος προς έκπτωση στο 50% του ΦΠΑ επί των εισροών στο πλαίσιο της μίσθωσης ή της χρηματοδοτικής μίσθωσης μηχανοκίνητων οχημάτων που δεν χρησιμοποιούνται αποκλειστικά για επιχειρηματικούς σκοπούς. Όταν το δικαίωμα προς έκπτωση είναι περιορισμένο, ο υποκείμενος στον φόρο απαλλάσσεται από τον υπολογισμό του ΦΠΑ για την ιδιωτική χρήση του οχήματος. Η απόφαση θα λήξει το νωρίτερο κατά την ημερομηνία που ορίζεται στην απόφαση ή κατά την ημερομηνία κατά την οποία θα τεθούν σε εφαρμογή οι κοινοτικοί κανόνες που διέπουν τους περιορισμούς των δικαιωμάτων προς έκπτωση στον τομέα αυτό. |310 | Νομική βάση Το άρθρο 395 της οδηγίας ΦΠΑ 2006/112/ΕΚ της 28ης Νοεμβρίου 2006 σχετικά με το κοινό σύστημα φόρου προστιθέμενης αξίας. |329 | Αρχή της επικουρικότητας Σύμφωνα με το άρθρο 395 της οδηγίας για τον ΦΠΑ, το προτεινόμενο μέτρο, το οποίο επιτρέπει σε ένα κράτος μέλος να παρεκκλίνει από τις διατάξεις της εν λόγω οδηγίας, πρέπει να υιοθετηθεί από το Συμβούλιο μετά από πρόταση της Επιτροπής. Για τον λόγο αυτό, το προτεινόμενο μέτρο μπορεί να εγκριθεί μόνο σε κοινοτικό επίπεδο. |Αρχή της αναλογικότητας Η πρόταση συμφωνεί με την αρχή της αναλογικότητας για τον(τους) ακόλουθο(-ους) λόγο(-ους): |331 | Η απόφαση αφορά άδεια που χορηγείται σε κράτος μέλος κατόπιν αιτήσεώς του και δεν αποτελεί υποχρέωση. |332 | Λόγω του ιδιαίτερα περιορισμένου πεδίου εφαρμογής της παρέκκλισης, το ειδικό μέτρο είναι ανάλογο προς τον επιδιωκόμενο στόχο. |Επιλογή των νομικών πράξεων |341 | Προτεινόμενα μέσα: άλλα. |342 | Η χρησιμοποίηση άλλων μέσων δεν θα ήταν σκόπιμη για τον(τους) ακόλουθο(-ους) λόγο(-ους). Σύμφωνα με το άρθρο 395 της οδηγίας για τον ΦΠΑ, η παρέκκλιση από τους κοινούς κανόνες ΦΠΑ είναι δυνατή μόνο με την άδεια του Συμβουλίου που αποφασίζει ομόφωνα έπειτα από πρόταση της Επιτροπής. Συνεπώς, η απόφαση του Συμβουλίου είναι το πλέον κατάλληλο μέσο δεδομένου ότι μπορεί να απευθύνεται σε μεμονωμένα κράτη μέλη. |Δημοσιονομικές επιπτώσεις |409 | Η πρόταση δεν έχει επιπτώσεις στον κοινοτικό προϋπολογισμό |Συμπληρωματικές πληροφορίες |Ρήτρα επανεξέτασης/αναθεώρησης/λήξης ισχύος |533 | Η πρόταση περιλαμβάνει μία ρήτρα λήξης ισχύος. |1.  ΠρότασηΑΠΟΦΑΣΗ ΤΟΥ ΣΥΜΒΟΥΛΙΟΥμε την οποία επιτρέπεται στο Ηνωμένο Βασίλειο να συνεχίσει την εφαρμογή μέτρου παρέκκλισης από το άρθρο 26 παράγραφος 1 στοιχείο α) και τα άρθρα 168 και 169 της οδηγίας 2006/112/ΕΚ σχετικά με το κοινό σύστημα φόρου προστιθέμενης αξίαςΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την οδηγία 2006/112/ΕΚ του Συμβουλίου της 28ης Νοεμβρίου 2006 για το κοινό σύστημα φόρου προστιθεμένης αξίας[1] (ΦΠΑ), και ιδίως το άρθρο 395 παράγραφος1,την πρόταση της Επιτροπής[2],Εκτιμώντας τα ακόλουθα:(1) Με την απόφαση 95/252/ΕΚ[3] του Συμβουλίου και, στη συνέχεια, με την απόφαση 98/198/ΕΚ[4] του Συμβουλίου, το Συμβούλιο επιτρέπει στο Ηνωμένο Βασίλειο να αφαιρέσει από το δικαίωμα προς έκπτωση του μισθωτή ή του μισθωτή χρηματοδοτικής μίσθωσης, το 50% του φόρου προστιθεμένης αξίας που επιβάλλεται στις δαπάνες μίσθωσης ή χρηματοδοτικής μίσθωσης επιβατικού αυτοκινήτου, όταν το αυτοκίνητο δεν χρησιμοποιείται αποκλειστικά για επιχειρηματικούς σκοπούς. Επιτρέπεται επίσης στο Ηνωμένο Βασίλειο να μην εξομοιώνει ως παροχή υπηρεσιών εξ επαχθούς αιτίας την ιδιωτική χρήση αυτοκινήτου στο πλαίσιο μίσθωσης ή χρηματοδοτικής μίσθωσης από τον υποκείμενο στον φόρο για επιχειρηματικούς σκοπούς. Το εν λόγω μέτρο απλούστευσης απαλλάσσει τον μισθωτή ή τον μισθωτή χρηματοδοτικής μίσθωσης από το να τηρεί στοιχεία σχετικά με τον προσδιορισμό των χιλιομετρικών αποστάσεων που διανύονται για ιδιωτικούς σκοπούς με επιχειρηματικά αυτοκίνητα και να υπολογίζει τον φόρο για τη χιλιομετρική απόσταση που διανύεται για ιδιωτικούς σκοπούς από κάθε αυτοκίνητο χωριστά(2) Με επιστολή που καταχωρήθηκε στη Γενική Γραμματεία της Επιτροπής στις 5 Φεβρουαρίου 2007, το Ηνωμένο Βασίλειο ζήτησε παράταση της περιόδου ισχύος της συγκεκριμένης παρέκκλισης, η οποία λήγει την 31η Δεκεμβρίου 2007.(3) Σύμφωνα με το άρθρο 395 παράγραφος 2 της οδηγίας 2006/112/ΕΚ, η Επιτροπή ενημέρωσε τα άλλα κράτη μέλη, με επιστολή της 15ης Οκτωβρίου 2007, σχετικά με το αίτημα του Ηνωμένου Βασιλείου. Με επιστολή της 17ης Οκτωβρίου 2007, η Επιτροπή κοινοποίησε στο Ηνωμένο Βασίλειο ότι διέθετε όλες τις απαραίτητες πληροφορίες για την εξέταση του αιτήματος.(4) Τα πραγματικά και νομικά στοιχεία τα οποία αιτιολογούν τη χορήγηση της έγκρισης για την εφαρμογή της παρέκκλισης δεν έχουν αλλάξει και εξακολουθούν να ισχύουν.(5) Στις 29 Οκτωβρίου 2004, η Επιτροπή υπέβαλε πρόταση οδηγίας του Συμβουλίου για την τροποποίηση της οδηγίας 77/388/ΕΟΚ, τώρα πλέον οδηγία 2006/112/ΕΚ, η οποία περιλαμβάνει την εναρμόνιση των κατηγοριών των δαπανών για τις οποίες μπορούν να ισχύουν περιορισμοί του δικαιώματος προς έκπτωση[5]. Με βάση την εν λόγω πρόταση, οι περιορισμοί στο δικαίωμα προς έκπτωση μπορούν να εφαρμόζονται στα μηχανοκίνητα οδικά οχήματα. Επομένως, είναι σκόπιμο να παραταθεί η διάρκεια ισχύος της άδειας έως την έναρξη ισχύος της οδηγίας. Ωστόσο, η άδεια θα λήξει ούτως ή άλλως το αργότερο στις 31 Δεκεμβρίου 2010, εφόσον η οδηγία δεν έχει αρχίσει να ισχύει κατά την ημερομηνία αυτή, ούτως ώστε να μπορέσει να εκτιμηθεί αν είναι αναγκαία η παρούσα απόφαση δεδομένου του ποσοστού της συνολικής κατανομής μεταξύ της χρήσης για επαγγελματικούς σκοπούς και της ιδιωτικής χρήσης.(6) Η παράταση του μέτρου παρέκκλισης δεν θα έχει αρνητικές επιπτώσεις στους ιδίους πόρους των Ευρωπαϊκών Κοινοτήτων που προέρχονται από το φόρο προστιθεμένης αξίας..ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Κατά παρέκκλιση από τα άρθρα 168 και 169 της οδηγίας 2006/112/ΕΚ, επιτρέπεται στο Ηνωμένο Βασίλειο να περιορίσει στο 50% το δικαίωμα έκπτωσης του ΦΠΑ που επιβάλλεται στις δαπάνες μίσθωσης ή χρηματοδοτικής μίσθωσης επιβατικού αυτοκινήτου ιδιωτικής χρήσης, που έχει ο μισθωτής ή ο μισθωτής χρηματοδοτικής μίσθωσης, όταν το εν λόγω αυτοκίνητο δεν χρησιμοποιείται αποκλειστικά για επιχειρηματικούς σκοπούς.Άρθρο 2Κατά παρέκκλιση από το άρθρο 26 παράγραφος 1 στοιχείο α) της οδηγίας 2006/112/ΕΚ, επιτρέπεται στο Ηνωμένο Βασίλειο να μην εξομοιώνει προς παροχές υπηρεσιών εξ επαχθούς αιτίας τη χρησιμοποίηση από υποκείμενο στο φόρο, για ιδιωτικούς σκοπούς, ενός αυτοκινήτου που διατίθεται στην επιχείρηση στο πλαίσιο μίσθωσης ή χρηματοδοτικής μίσθωσης.Άρθρο 3Η παρούσα άδεια λήγει την ημερομηνία έναρξης ισχύος των κοινοτικών κανόνων που καθορίζουν τις δαπάνες για οδικά οχήματα με κινητήρα οι οποίες δεν είναι επιλέξιμες για πλήρη έκπτωση του ΦΠΑ, και το αργότερο στις 31 Δεκεμβρίου 2010.Άρθρο 4Η παρούσα απόφαση απευθύνεται στο Ηνωμένο Βασίλειο της Μεγάλης Βρετανίας και της Βορείου Ιρλανδίας.Βρυξέλλες,Για το ΣυμβούλιοΟ Πρόεδρος [1] ΕΕ L 347 της 11.12.2006, σ. 1. Οδηγία όπως τροποποιήθηκε τελευταία από την οδηγία 2006/138/EΚ (ΕΕ L 384 της 29.12.2006, σ. 92).[2] ΕΕ C της , σ.[3] ΕΕ L 159 της 11.7.1995, σ. 19.[4] ΕΕ L 76 της 13.3.1998, σ. 31. Οδηγία όπως τροποποιήθηκε τελευταία από την οδηγία 2004/855/ΕΚ (ΕΕ L 369 της 16.12.2004, σ. 61).[5] COM(2004) 728 τελικό.